Ειρήνη της Ελλάδας

Η Ειρήνη της Ελλάδας και της Δανίας (Κέιπ Τάουν, 11 Μαΐου 1942 – Μαδρίτη, 15 Ιανουαρίου 2026) ήταν η δευτερότοκη κόρη και τριτότοκο τέκνο του Βασιλέως Παύλου και της Βασίλισσας Φρειδερίκης των Ελλήνων.

Βιογραφία
αριστερά|μικρογραφία|255x255εσ|Η Ειρήνη το 1966
Γεννήθηκε στο Κέιπ Τάουν της Νότιας Αφρικής στις 11 Μαΐου 1942.Herrero, Nieves. Beatriz de Orleans, El Mundo Magazine. 4/10/2009Velde, Francois. The Royal Family: A Genealogy, Heraldica.org, accessed 12/10/2009 Ανάδοχός της ήταν ο στρατηγός, Γιαν Σματς, πρόεδρος της Νοτιοαφρικανικής Ένωσης. Αδέλφια της ήταν ο Βασιλιάς Κωνσταντίνος Β΄ της Ελλάδας και η Bασίλισσα Σοφία της Ισπανίας.

Απόφοιτη του Ζάλεμ της Γερμανίας, ακολούθησε καριέρα πιανίστα δίπλα στη διάσημη μουσικό Τζίνα Μπαχάουερ. Αργότερα ολοκλήρωσε σπουδές στην αρχαιολογία υπό την καθοδήγηση της Θεοφανούς Αρβανιτοπούλου. Το 1960 δημοσίευσε μαζί με την αδελφή της, Σοφία, και την Θεοφανώ Αρβανιτοπούλου το έργο με τον τίτλο «Αρχαιολογικά ποικίλα». Από τις 6 Μαρτίου 1964 έως τις 10 Ιουλίου 1965 (ημερομηνία γέννησης της ανιψιάς της Αλεξίας της Ελλάδας) διετέλεσε Διάδοχος του Ελληνικού Θρόνου. Υπήρξε Αρχηγός του Σώματος Ελληνικού Οδηγισμού (ΣΕΟ). 

Στις 13 Δεκεμβρίου 1967 ακολούθησε στην εξορία τον αδελφό της Κωνσταντίνο Β΄, μετά το αποτυχημένο Αντικίνημά της 13ης Δεκεμβρίου εναντίον της Δικτατορίας.  αριστερά|μικρογραφία|244x244px|Η Ειρήνη το 2008Έπειτα από την κατάργηση της μοναρχίας στην Ελλάδα το 1974, αφού έζησε προσωρινά στην Ινδία, εγκαταστάθηκε στην Ισπανία κοντά στην αδελφή της Βασίλισσα Σοφία της Ισπανίας και τα ανίψια της. Για αρκετά χρόνια ζούσε για αρκετό καιρό τον χρόνο στην Ελλάδα, μέχρι το 2018, οπότε απέκτησε την ισπανική υπηκοότητα, ζώντας μόνιμα στην Ισπανία μέχρι τον θάνατό της.El Mundo«Real Decreto 164/2018, de 16 de marzo, por el que se concede la nacionalidad española por carta de naturaleza a Su Alteza Real doña Irene de Grecia de Hannover.»

Απεβίωσε στην Μαδρίτη στις 15 Ιανουαρίου 2026, σε ηλικία 83 ετών.Πέθανε η πριγκίπισσα Ειρήνη σε ηλικία 83 ετών Στις 18 Ιανουαρίου η σορός της μεταφέρθηκε αεροπορικώς στην Αθήνα και την επομένη τέθηκε σε λαϊκό προσκύνημα στον παρεκκλήσι του Μητροπολιτικού Ναού Αθηνών για λίγες ώρες πριν την κηδεία της. Ενταφιάστηκε σε κοντινή απόσταση με τους γονείς και τον αδελφό της στο Βασιλικό Κοιμητήριο στο Τατόι.

Τίτλοι και προσφωνήσεις
11 Μαΐου 1942 - 6 Μαρτίου 1964: Η Αυτής Βασιλική Υψηλότητα Πριγκίπισσα Ειρήνη της Ελλάδας και της Δανίας
6 Μαρτίου 1964 - 10 Ιουλίου 1965: Η Αυτής Βασιλική Υψηλότητα Η Διάδοχος Πριγκίπισσα της Ελλάδας, Πριγκίπισσα της Δανίας
10 Ιουλίου 1965 - 15 Ιανουαρίου 2026: Η Αυτής Βασιλική Υψηλότητα  Πριγκίπισσα Ειρήνη της Ελλάδας και της Δανίας

 Τιμητικές διακρίσεις 
 Βασίλειο της Ελλάδας - Ελληνική Βασιλική Οικογένεια:
 Μεγαλόσταυρος του Τάγματος των Αγίων Όλγας και Σοφίας 
 Παραλήπτης του Διάσημου Εκατονταετηρίδας Ελληνικής Βασιλικής Δυναστείας

 Βασίλειο της Δανίας: 
 Μεγαλόσταυρος του Τάγματος του Ελέφαντα
 Βασίλειο της Ταϊλάνδης: 
 Μεγαλόσταυρος του Τάγματος του Chula Chom Klao
 Ιταλική Δημοκρατία: 
 Μεγαλόσταυρος του Τάγματος της Αξίας της Ιταλικής Δημοκρατίας

 Δημοσιευμένα έργα 
 En Decelia: fragmentos cerámicos de Decelia y miscelánea arqueológica. Athens, (1959-1960). Edited in Spanish in Spain, 2013.Librería Marcial Pons 

Παραπομπές

|-

Ειρηνη
Ε
Κατηγορία:Ενταφιασμοί στο Βασιλικό Κοιμητήριο του Τατοΐου
Κατηγορία:Έλληνες ευγενείς
Κατηγορία:Πρόεδροι Ελληνικής Ολυμπιακής Επιτροπής
Κατηγορία:Πριγκίπισσες της Δανίας